
Sigismund Toduţă”s „Origin Song”: Three Lieder For Mezzosopran With L. Blaga Lyrics 
Abstract 


To enter the conceptual realm of two overwhelming personalities in order to comprehend - 
beyond the sound platform expressed through the graphic notation of syllables covered in the image of 
musical notes, the inner meaning of the artistic message — is to attempt at entering the mystery of a 
musical discourse twinning words and their sound configuration. 

The lieder presented in our analysis often display traits corresponding to the stylistic period 
they belong to, their common trait being the outlining of an intensely chromatized modalism. The 
fecund magma of the entire cycle - the direct, reluctant, indirect or folded chromatism - is one of the 
elements linking together the three lieder: „Origin song”, „Things we are” and „Where there's song”. 

A intra în universul ideatic a două uriaşe personalități, cu intenția de a 
înțelege, dincolo de platforma sonoră consemnată prin notația grafică a silabelor 
înveşmântate cu imaginea notelor muzicale, semnificația lăuntrică a mesajului 
artistic transmis, însemnează încercarea deslușşirii tainelor unui discurs muzical care 
se dorește a fi expresia îngemănată a cuvintelor şi configuraţia lor sonoră. 

Cele trei lieduri asupra cărora ne-am oprit, sunt Cântecul obârşiei, Lucruri 
suntem şi Unde cântec este. Datate din 1985, ele se constituie într-un ciclu scris 
pentru mezzo-sopran. Privite în ansamblu, cele trei poeme de Blaga sunt legate 
printr-o latentă idee nostalgică, dorul însoţit, într-o formă sau alta, — desigur ca 
splendidă metaforă — de trecerea timpului şi ireversibilitatea sa; mai concret, în 
Cântecul obârşiei: „ce voi fi când m-oi întoarce/ La obârşie la izvor?/ Fi-voi dor 
atuncea?/ Fi-voi nor?”, într-o formă mai abstractă în Lucruri suntem: „În drumul său 
fiecare ne-am duce în veci undeva/ [...]Dar drumul norilor e prea mare în lumea 
noastră /pentru noi”, sau afirmat, „Lucruri suntem ce poartă în ele gânduri ca 
pietrele/ uneori stele şi totdeauna un dor”, pentru ca în ultimul poem metafora să 
devină însăşi metamorfoza zeului ce cântă, sau transformarea artei în natură: „Un 
zeu de cântă [...]/E1 îşi destramă-n cânt fiinţa toată” [...] Unde cântec este /e şi 
pierdere zeiască”. Contrastul apare numaidecât prin cuvintele: [...] „cel ce ascultă 
dobândeşte viu contur,/ în armoniile treptat de pline”. 

Dorul, motiv deosebit de îndrăgit de Blaga, pare a fi element de legătură în 
cele trei poeme deşi în ultimul apare nerostit, latent, într-o formă subtil sublimată: 
„dulce pierdere de sine” scrie Blaga. Ce altceva poate fi „pierderea de sine” dacă nu 
dor !? 

Alegerea poemelor conduce către ideea eşafodajului în ansamblu: dacă 
versurile primelor două poeme sunt asemănătoare în expresie, al treilea prezintă un 
fel de sinteză, astfel, ar putea contura o formă de bar, desigur numai ca articulare a 

macrostructurii (Stollen — Stollen — Abgesang). Orânduirea celor trei poeme îşi 
găseşte reflectare într-un ingenios eşafodaj: primul este conceput în formă de led 
bipartit, la fel şi al doilea dar structurat asimetric, în timp ce ultimul, aduce un tipar 
sui generis, liber, nemăsurat, în care segmentele sunt marcate prin intermediul 
textului. 


Cântecul obârşiei 


Construit în formă de Lied bipartit, Cântecul obârşiei aduce morfologia 
clasică a repartizării materialului sonor: 

Motivul care generează prin dezvoltare, variațiune şi metamorfozare 
materialul discursului, se bazează pe înlănțuirea a două cvarte, schemă ce apare la 
început în acompaniament, apoi în motivul alfa: 


Motivul alfa: Motivul beta: 

Motivul alfa îngemănat cu beta a cărui magmă germinativă descrie o celulă 
alcătuită dintr-un cromatism retras repetat, este urmat de unul nou, gamma, al cărui 
ambitus, prin intervalul de terță mică şi trei secunde mari în urcare are să închidă 
tabloul primei perioade ajungând la acelaşi do# cu care debutase discursul 
discantului: 


! măsura nr.16 constituie un fel de „cadență intrusă extinsă” la dimensiunile unei entități de 6/4, 
sfârşitul frazei b dar, în acelaşi timp şi începutul frazei conclusive a2. 

motivul gamma: 

Pianul aduce un suport armonic bogat în contextul configurației sonore în 
care este conceput discursul muzical bazat în principal pe construcția de cvarte, 
interval ce are să caracterizeze într-un fel sau altul, întregul ciclu. 

Fraza a doua, după două măsuri, care amintesc de începutul liedului unde 
pianul introdusese lucrarea, recapitulează materialul tematic precedent, transpus în 
urcare la secundă (mică), astfel încât discantul începe cu re în loc de do#. Motivul 
alfa apare aproape la fel, singura deosebire constă în flexa de la sfârşitul desenului 
melodic: în loc de si-fa#, aici apare si-sol. Motivul beta readuce cromatismul retras 
fără a-l repeta identic; partea a doua a motivului apelează la o extindere a 
ambitusului, de unde derivă şi metamorfozarea motivului gamma, care, spre a păstra 
caracterul materialului tematic, apare întâi descendent pentru ca apoi să revină la 
linia ascendentă spre a încheia discursul. Fraza a doua începe cu re şi ajunge la mi 
spre deosebire de prima, care debutase şi se încheiase cu acelaşi do#. Pianul 
comentează discursul cu ingeniozitate armonică plasată în cadrul contextului sonor 
ales: 

În fraza b, fireşte, strâns legat de semnificaţia textului literar, contrastul 
tematic, este conceput asemenea unei întrebări pline de tensiune: „O, drum şi ape 
nor şi dor/ ce voi fi când m-oi întoarce”, iar motivul principal „La obârşie, la izvor” 
construit pe acelaşi desen melodic, încheie dar şi continuă discursul muzical. 
Recapitularea motivului de bază se constituie într-o punte de legătură între cele două 
fraze ale perioadei Al (b + a2) într-o formă de cadență intrusă extinsă. Contrastul 
frazei b se subliniază, dincolo de desenul melodic, prin indicaţia un poco rubato 
respectiv rubato assai. 

În ultima frază a2, textul „La obârşie la izvor?” cu semnul întrebării vine să 
întregească descumpănirea expusă în precedentele două versuri constituindu-se în 
acelaşi timp în ideea preliminară a secţiunii conclusive ce se bazează pe nedumerirea 
poetului „Fi-voi dor atuncea ? Fi-voi nor ?”, versuri în înveșmântarea muzicală 
neseparabil legată de descrierea aceloraşi frământări în frazele anterioare. 

Elementul de legătură care însoţeşte discursul muzical, desigur, supus 
metamorfozării, este celula prezentă în motivul beta, alcătuită din cromatismul 
retras (fat-fab) şi flexa fa—mi. Pe parcursul eşafodajului şi a elaborării motivice, 
cromatismul retras dobândeşte diverse ipostaze, ca de pildă: transpoziţie şi lărgire a 
intervalelor constitutive sau cea a cromatismului repliat, (ret-mi-reb, cromatism 
retras indirect). 


Lucruri Suntem 


Poemul are să se înveşmânteze într-o ambianță modal-pentatonică, în 
permanentă alternanță cu inflexiunile de cromă; pentatonia proiectată pe verticală cu 
sonoritate interesantă de cluster ca preambul apărut în partitură, preambul destinat 
pianului, are să revină în discant sub forma motivului alfa (sunetele pentatoniei sunt 
re-mi-sol-la-si) spre a-l supune travaliului tematic în continuare. Transparenţa 
pentatonală este contrapunctată în desfăşurare orizontală cu apariţia elementelor de 
cromă sub forma semitonurilor incluse în discursul cântat alături de cromatismul 
repliat plasat cu ingeniozitate în acompaniament. Alternanța segmentelor diatonice 
cu cele cromatice vor articula eşafodajul liedului: 


A B 
a + al + a2 a + b 
3+2 2+2 3+2 7 3+5 


Forma de lied bipartit asimetric se dovedeşte a fi — în concepție — asemănător 
cu prima parte a triptichonului, dar factura discursului muzical aduce aici interesul 


! Sigismund Toduţă se apleacă nu rareori asupra cromatismelor în diverse combinații și în alte lucrări, 
ele apar în „Mioriţa”, oratoriul „Pe urmele lui Horea”, sau în madrigalele „La curțile dorului”. 

pentru construcția pe verticală, spre deosebire de suportul mai mult melodic al 
acompaniamentului din Cântecul obârşiei. Cele două strofe (A şi B), deşi se bazează 
pe motive diferite, prezintă o unitate a convicțiunii prin utilizarea unor celule 
caracteristice scriiturii compozitorului. Este vorba de cromatismul repliat care apare 
în diverse forme pe parcursul construcţiei lhedului bipartit, ca de pildă în ipostaza 
unui cromatism indirect, (cu alte cuvinte cromatism renascentist): (do—-re-do#) 

Structurat în măsuri în care unitatea de timp este doimea, Lucruri suntem 
prezintă o simetrie interesantă bazată pe diviziunea unităţii de timp (doimea) în 
pătrimi. Liedul numără 332 de pătrimi, deci jumătate însemnează 166; este locul 
unde este plasată cezura între cele două părți. Strofele A şi B, prezintă deci o 
simetrie perfectă ca entităţi (câte 166 de pătrimi fiecare) în timp ce frazele care duc 
la conturarea lor, diferă, astfel încât repartizarea interioară a segmentelor articulează 
o perioadă tripodică în prima parte a liedului şi una bipodică în partea a doua. 

Materialul tematic expus în prima frază a Liedului, dezvoltă motivul alfa şi 
beta prin transformări uşoare în al respectiv a2 spre a precipita discursul muzical 
către sfârşitul strofei întâi, prin juxtapunerea unui nou motiv, gamma, construit în 
spiritul contrastului, din valori mai mărunte, optimi şi triolet în contextul unui 
ambitus ce ajunge la decimă (dol-mi2): 

Strofa a doua aduce o aluzie la motivul alfa prin desenul melodic, dar lexicul 
interior al materialului tematic este nou. Se pot descoperi elemente asemănătoare cu 
prima secțiune şi în acompaniament, însă dincolo de tronsoanele care se mişcă în 
pulsația unității de timp, apariția elementelor noi, din ce în ce mai multe, în 
proiectarea pe verticală a suportului armonic, pledează pentru o sonoritate nouă, 

desigur, în contextul unității liedului. Cromatismul indirect (renascentist) (do-—re-— 
do?) aminteşte de cel apărut în strofa anterioară (fa-sol-fa?) dar ambitusul şi 
acompaniamentul diferit îi împrumută caracteristicile necesare spre a-l defini ca 
parte din perioada B. Travaliul tematic se apleacă asupra celulei amintite sub formă 
de torculus, (re-mib-re), extins, repetat la interval de terță (re-fa-re). Torculusul 
sol-sib-sol este concatenat prin sunetul comun sol cu un porrectus flexus (so0/-fa— 
sol-mib). Punctul culminant al liedului se află plasat pe o valoare lungă (brevis legat 
de o doime) pe sunetul /a2, care, subliniază esenţa textului: ultima silabă a 
cuvântului amândoi. Linia melodică din discant, ajunge treptat la punctul culminant 
de la sunetul re2 în urcare, fără salturi, prin mers constant de secunde încadrate în 
scara aleasă de către compozitor. Fraza conclusivă a liedului descrie un ambitus de 
nonă mărită (fal—so/42), dispus, în mod asemănător, printr-un mers de secunde în 
urcare în care se ajunge la sol# printr-un cromatism, sol-sol#, singurul cromatism 
direct în această secțiune) dar se încheie printr-un salt de octavă în jos pe ultimul 
cuvânt al textului: „Dar drumul norilor e prea mare”. 

Unde cântec este 


Ultimul lied al ciclului este unul conclusiv care, subliniază ideea de bar în 
structurare: Unde cântec este constituie o replică —organică desigur — pentru celelalte 
două leduri ce-i premerg, un fel de contrast deci, atât prin textul poetic ales, cât şi 
prin felul în care este conceput. Dacă primele două lieduri se desfăşoară metric, în 
ultimul, discursul muzical este elaborat ametric; caracterul improvizatoric, aproape 
aleatoric, se contrapune primelor două părţi ale ciclului. Însuşi termenul de 
Improvvisando apărut ca indicație pentru al treilea lied, vine să confirme aserțiunea 
amintită. 

Dată fiind dificultatea împărțirii în segmente convenţionale, pe bază de 
măsuri a unui discurs muzical ametric spre a ajunge la forma construcţiei, drept 


126 


indiciu a servit pe de o parte textul poetic, pe de altă parte diviziunea materialului 
tematic prin pauzele inserate în discant, pauze în care pianul aduce momentele de 
cezură ale eşafodajului. 

Spre a împărți în segmente liedul care încheie ciclul, unica posibilitate care a 
părut acceptabilă, a fost cea bazată pe numărul unităţilor de timp (pătrimi), ca 
element comun, care ar putea grupa ritmul liber într-o ordine desluşibilă. După o 
introducere de patru unităţi de timp în care pianul debutează cu un motiv constituit 
din acorduri frânte într-o textură ce imită sonoritatea harpei, (sunetele fundamentale 
descriu după un prim interval de octavă, un porrectus un.! 2-3-4: 


(d=72-76) 


Un zeu —de cîn-tă,- 
n cp ga Si même un dieu 

care se va transforma şi se va îmbogăţi pe parcursul lucrării ca de pildă în următorul 
exemplu, unde basul conturează un mers cromatic ondulat: 


| chante, comme cela ar-ri ve, —————— il ne tou-cnera pas 

Rolul onomatopeic al harpei imaginare subliniază în continuare, sub cuvintele 
„vrajă vânt”, o inversare de sens, de sus în jos, aidoma unei lire cu sunet delicat şi 
grațios, (un. 65-66-67-68): 


! prescurtarea un. însemnează unitate de timp. 

sau proiectarea pe orizontală a acordului de încheiere, în registrul înalt al pianului, 
subtilă concluzie a întregului ciclu. Acompaniamentul alcătuit din arpegii de factură 
asemănătoare cu harpa, apare în alternanță cu acorduri compacte care par a fi 
distribuite în mod virtual unor instrumente de suflat. 

Comentariile textului poetico — muzical prin intermediul tratării deosebit de 
ingenioase a claviaturii conturează un suport consecvent pentru fundamentarea unui 
echilibru stabil între linia melodică a discantului şi timbrul pianului. 

Diviziunea lăuntrică a liedului — pe baza versurilor, potrivit unităților de timp, 
se derulează în segmente: 

E 1-4 Introducere (pian) 
5 — 39 „Un zeu de cântă, cum se-tâmplă câte-odat 
n-atinge doar cu degetele o liră 
El îşi destramă-n cânt ființa toată 
Rând pe rând, sub crâng albastru se resfiră” 
II: 39 — 44 Interludiu (pian) 
44 — 78 „Ne-mai având figură şi nici umbră, chip, 
O adiere numai şi pierind aproape cu mireasma floarei 
Vrajă vânt el trece peste coardele de argint.” 
HI: 78 — 89 Interludiu (pian) 
90 — 168 „Unde un cântec este, e şi pierdere zeiască, 
Dulce pierdere de sine. 
Dar cel ce ascultă dobândește viu contur 
În armoniile treptat pline 
Un templu, un menhir, sau crin de vine.” 


Primul segment! dispune de 39 de unităţi de timp, al doilea, exact același 
număr!, iar al treilea de 90. Este, ca structură, o uimitoare simetrie interioară iar 


! Termenul de secțiune şi segment este folosit spre a desemna împărţirea Liedului ametric. 

eşalonarea fracționării discursului muzical pare să sugereze o construcție de 
barform, asemănător întregului ciclu. Microstructura liedului al treilea prefigurează 
deci eşafodajul macrostructurii triptichonului. Pledează pentru afirmaţia de mai sus, 
în primul rând apariția motivului-harpă în prima şi a doua secţiune şi absenţa sa în 
ultima, cu excepţia a patru unităţi de timp înaintea acordului final, unde apare din 
nou, cu scop recapitulativ, spre aducere aminte. 

Împărţirea lăuntrică a liniei melodice prezintă de asemenea articularea clară a 
segmentelor, ea proiectează imaginea unei fraze cu centonizare. Referitor la 
ambitusul în care este conceput ultimul lied al ciclului, primul segment face apel la o 
scară de nonă, (re din prima octavă — mi din octava a doua), al doilea se lărgeşte la 
duodecimă (do din prima octavă — sol din octava a doua) spre a ajunge la cvart- 
decimă în ultima secțiune (/a din octava mică — sol din octava a doua). Scara aleasă 
(segmentul I) prezintă unele puncte fixe alături de altele flexibile’. 

Cvarta, ca element de legătură este prezentă (în coborâre /a-mi, respectiv re— 
la), uneori se lărgeşte şi devine sursă de tensiune în ipostaza sa de triton: la—-re# 

Elementele constitutive ale materialului tematic se apleacă asupra 
cromatismelor în diferite turnuri melodice, de la cromatism direct (la—la#) sau retras 
(fata becar), la cel repliat (la#- si-la becar), sau cromatism indirect — renascentist 
(la-si-lat-la becar). 

Motivul incipitului, alfa este împărţit în două subunități (x şi y) prin 
descrierea unei linii melodice în urcare pe o întindere de cvintă perfectă (/a-mi), 
căreia 1 se adaugă un mers quasi pentatonal-fragmentat în coborâre, după celula de 
legătură cromatizată (/a-laH-si-la becar) 


! Treptele fixe ale scării, prezintă în prima ipostază o celulă de patru sunete (do-re-mi-sol) a doua un fel 
de pentacord (so/-la-si-do-mi) iar a treia prezintă aceleaşi sunete dispuse într-un ambitus lărgit la 
aproape două octave. 

(d =66-69) 

Motivul alfa (x+y), este supus unei metamorfozări prin lărgirea ambitusului 
(subunitatea x) respectiv schimbarea prin variațiune a subunității a doua (y). 
Sublimat la maximum, makam-ul, care serveşte drept punct de plecare dar şi sinteză, 
prezintă desenul a două cvarte unite printr-o secundă mare: (de sus în jos) re-la-sol- 
re într-un cadru de octavă perfectă. Intervalele se umplu diatonic sau cromatic, 
uneori se face apel şi la secunda mărită, spre a sublinia semnificația unei silabe, 
makam-ul se transpune, la—mi-re-la, se inversează spre a atinge limita superioară 
către sfârşitul liedului, pas cu pas, întâi /a-re, apoi la-ret şi, în fine la-mi. Bogăția 
ritmică este pusă în slujba textului, elaborarea tematică urmăreşte adâncimea 
cuvintelor prin ondulări sensibile ce par a fi create spre a servi subtilităților 
expresive ale poeziilor alese. 

Liedurile analizate prezintă, nu rareori, caracteristici ce poartă amprenta 
perioadei stilistice de care vădit aparţin, trăsătura lor comună este reliefarea unui 
modalism intens cromatizat!. Magmă germinativă pentru întregul ciclu, 
cromatismul direct, retras, indirect sau repliat constituie unul dintre elementele de 


! Modalismul intens cromatizat caracterizează ultima perioadă a creației compozitorului Sigismund 
Toduță. 

legătură între cele trei Lieduri ale ciclului. Componentă contrastantă prin culoarea 
diatonică-transparentă a sonorității, cvarta perfectă este prezentă şi ea de-a lungul 
celor trei leduri, atât în clădirea pe verticală a suportului armonic, cât şi ca parte 
integrantă a configurației sonore — treptele fixe ale scării; linia melodică însoţeşte 
derularea magiei cuvintelor lui Blaga într-o manieră subtilă, ce reliefează conţinutul 
textului, altminteri, caracteristică dominantă a creației toduțiene, cunoscută şi din 
literatura corală parafată de personalitatea sa. Rafinamentul construcției motivice în 
egală măsură cu unitatea ciclului care încadrează cu o uimitoare naturaleţe 
articularea formei, prezintă întregul ca rezultatul firesc al procesului de elaborare. 
Melisme drămuite, turnuri melodice ingenioase, tratarea inventivă a materialului 
tematic ales se constituie într-un colorit ce poartă amprenta stilistică specifică 
compozitorului Sigismund Toduţă. 

